polyglot-tagger/wikipedia-language-snippets-filtered huggingface dataset:
1962 മുതൽ കോൺഗ്രസിന്റെ ജില്ലാ എക്സിക്യൂട്ടിവ് കമ്മറ്റിയിൽ അംഗമായിരുന്നു. 1972 മുതൽ 1978 വരെ എറണാകുളം ജില്ലാ കമ്മറ്റിയുടെ വൈസ്-പ്രസിഡണ്ട് സ്ഥാനവും വഹിച്ചിരുന്നു. 1978-ൽ കോൺഗ്രസ് പാർട്ടിയിൽ ദേശീയ തലത്തിലുണ്ടായ പിളർപ്പിൽ ബ്രഹ്മാനന്ദ റെഡ്ഡി വിഭാഗത്തിൽ നിലയുറപ്പിച്ച പീതാംബരൻ മാസ്റ്റർ കോൺഗ്രസ്സ്-എസ്സിന്റെ ജില്ലാ പ്രസിഡണ്ട് സ്ഥാനത്തേക്കും തുടർന്ന് സംസ്ഥാന ജോയിന്റ് സെക്രട്ടറി , ജനറൽ സെക്രട്ടറി സ്ഥാനങ്ങളിലേക്കും തെരഞ്ഞെടുക്കപ്പെട്ടു. 1999-ൽ കോൺഗ്രസ് എൻ.സി.പി-യിൽ ലയിച്ചതിനെ തുടർന്ന് എൻ.സി.പിയുടെ ജനറൽ സെക്രട്ടറി സ്ഥാനത്തെത്തി. 2012 ജൂണിൽ എറണാകുളത്ത് നടന്ന എൻ.സി.പി സംസ്ഥാന പ്രതിനിധികളുടെ യോഗം ഇദ്ദേഹത്തെ സംസ്ഥാന പ്രസിഡണ്ട് സ്ഥാനത്തേക്ക് തെരഞ്ഞെടുത്തു.
മൂന്നു പ്രാവശ്യം എം.എൽ.എ ആയിട്ടുള്ള ഇദ്ദേഹം വിവിധ രാഷ്ട്രീയ കക്ഷികളുടെ സംസ്ഥാന-ദേശീയ തലത്തിലുള്ള പദവികൾ വഹിച്ചിട്ടുണ്ട്.
പെരിയാർ, പമ്പ, ചാലക്കുടി, ചാലിയാർ, ഭാരതപ്പുഴ തുടങ്ങിയ പുഴകളുടെ ഉത്ഭവസ്ഥാനങ്ങളിൽ ഈ മത്സ്യത്തിന്റെ സാന്നിധ്യം ഉണ്ട്. ഉപ്പും വിഷാംശവുമുള്ള വെള്ളത്തിൽ ഇത്തരം മീനുകൾക്ക് വളരാനാവില്ല. ശീതമേഖലകളിലെ വെള്ളത്തിലാണ് ഇവ വളരുക. തോട്ട പൊട്ടിച്ചും നഞ്ചുകലക്കിയും മറ്റുമുള്ള അശാസ്ത്രീയമായ മീൻപിടിത്ത രീതികളും മണൽഖനനവും ഇത്തരം മീനുകളുടെ വംശനാശത്തിന് വഴിയൊരുക്കുന്നുണ്ട്. ഹിമാലയൻ മേഖലകളിൽ 120 കിലോ വരെ തൂക്കമുള്ള കുയിൽമീനുകളുണ്ട്. കേരളത്തിലെ മീനുകൾക്ക് ഇത്ര തൂക്കം വരില്ലെങ്കിലും ചൂണ്ടയുമായി മല്ലിടുന്ന ഈ വമ്പൻ മീനിനെ പിടികൂടാൻ അത്ര എളുപ്പമല്ല. ആദിവാസികൾ വനമേഖലയിലെ ജലാശയങ്ങളിൽ നിന്ന് ഭക്ഷണാവശ്യത്തിനായി ഈ മത്സ്യങ്ങളെ പിടിക്കുന്നുണ്ട്. നല്ല രൂചിയുള്ള മീനുമാണ് ഇത്. ഗംഗയുടെ ഉത്ഭവ സ്ഥാനങ്ങളിലും ഇവയുടെ സാന്നിധ്യം ഉണ്ട്.
പത്ത് വർഗങ്ങളിൽ , ഹിമാലയൻ മഹസീർ വിഭാഗമാണ് ഗംഗയിൽ അധികമായുള്ളത്. വിവിധ പ്രദേശങ്ങളിൽ ഇവയ്ക്ക് മഹത്തായ സ്ഥാനവും ഉണ്ട് . ഇവയ്ക്ക് ഭക്ഷണം കൊടുക്കുന്നത് പുണ്യമായി കരുതുന്നു. കുളത്തൂപ്പുഴയിലും അരുവിക്കരയിലും ഇവയുണ്ട്. കൗടില്യന്റെ അർത്ഥശാസ്ത്രത്തിലും ഈ മത്സ്യത്തെ കുറിച്ച് പരാമർശമുണ്ട്. കാവേരി നദിയുടെ ചില ഭാഗങ്ങളിൽ ഇവയെ ചൂണ്ടയിടാൻ കർണാടക സർക്കാർ അനുവാദം നൽകിയിട്ടുണ്ട്. ഒരു മണിക്കൂർ ചൂണ്ടയിടുന്നതിന് 500 രൂപയിലേറെയാണ് ചെലവ്. 2006 ൽ കൊലാലംപൂരിൽ കുയിൽ മീനിനെ കുറിച്ച് ആഗോള സമ്മേളനം നടന്നിരുന്നു.
ഇന്ത്യൻ ശുദ്ധജലാശയങ്ങളിലെ രാജാവെന്ന് പേരുകേട്ട മീനാണ് കുയിൽ മീൻ . തീൻമേശയിലെ വിഭവം എന്നതിനപ്പുറം ചൂണ്ടയിടൽ വിനോദോപാധിയായവരുടെ പ്രിയപ്പെട്ട മത്സ്യമാണിത് . ചില പ്രദേശങ്ങളിൽ പുണ്യമത്സ്യമായാണ് ഇവയെ കരുതുന്നത്. ലോകമെമ്പാടും പത്തൊമ്പതാം നൂറ്റാണ്ടുമുതൽ തന്നെ കായികവിനോദത്തിനും ഇത്തരം മീനുകളെ ഉപയോഗിക്കുന്നുണ്ട്.
ലോകത്താകമാനം 15 ഇനം കുയിൽമീൻ ജാതികളുണ്ട്. കേരളത്തിൽ ടോർ കുദ്രി , ടോർ രെമാദേവിയെ , ടോർ മലബാറിക്കസ് എന്നിങ്ങനെ മൂന്നിനം മീനുകളെയാണ് തിരിച്ചറിഞ്ഞിട്ടുള്ളത്. ഇവയിൽ കേരളത്തിൽ അധികമല്ലാതെ കാണപ്പെടുന്ന കുയിൽ ടോർ കുദ്രി എന്നയിനവും കാണപ്പെടുന്നു.
1981 ഒക്ടോബർ 3 ന് സെൽഫിക് ഇബ്രാഹിമോവിച്ചിന്റേയും ജുർക്ക ഗ്രാവിക്കിന്റേയും മകനായി സ്വീഡനിൽ ജനിച്ചു. മാതാപിതാക്കൽ രണ്ടുപേരും സ്വീഡനിലേക്ക് കുടിയേറിയവരാണ്. റോസൻ ഗാർഡിലാണ് അദ്ദേഹം വളർന്നത്. ആറാം വയസിൽ തനിക്ക് ലഭിച്ച രണ്ട് ഫുട്ബോൾ ബൂട്ടുകളുമായാണ് ഇബ്രാഹിമോവിച്ച് ഫുട്ബോൾ കളിച്ചു തുടങ്ങുന്നത്. പിന്നീട് പ്രാദേശിക ജൂനിയർ ടീമുകളായ മാൽമോ ബിഐ ലും എഫ്ബികെ ബാൽക്കണിലും അദ്ദേഹം കളിച്ചു. ബാൽക്കണിനു വേണ്ടി കളിക്കുന്ന സമയത്ത്, ആദ്യ പകുതിയിൽ തന്റെ ടീം 4-0ന് പുറകിലായിരുന്നു. പകരക്കാരനായി എത്തിയ താൻ 8 ഗോളുകൾ നേടി ടീനിനെ വിജയിപ്പിച്ചിട്ടുണ്ടെന്ന് അദ്ദേഹം ഒരു ഇന്റർവ്യൂവിൽ ഓർത്തിട്ടുണ്ട്. പതിനഞ്ചാം വയസിൽ അദ്ദേഹം തന്റെ ഫുട്ബോൾ കരിയർ നിർത്താൻ ഇടവരുന്ന സാഹചര്യങ്ങൾ വരെ ഉണ്ടായിരുന്നു. പക്ഷെ അദ്ദേഹത്തിന്റെ മാനേജർ അദ്ദേഹത്തെ തിരിച്ച് കളിയിലേക്ക് എത്തിച്ചു. തന്റെ ജൂനിയർ ഹൈസ്കൂൾ പഠനം ഒൻപതാം ഗ്രെയ്ഡോടെ അദ്ദേഹം പൂർത്തിയാക്കി ഹൈസ്കൂൾ ജീവിതത്തിലേക്ക് കടെന്നെങ്കിലും തന്റെ പഠനം ഉപേക്ഷിച്ച് പൂർണമായും ഫുട്ബോളിലേക്ക് ശ്രദ്ധ കേന്ദ്രീകരിച്ചു.
1990ൽ മാൽമോ എഫ്ഫിലായിരുന്നു ഇബ്രാഹിമോവിച്ച് തന്റെ കരിയർ തുടങ്ങുന്നത്. പിന്നീട് അജാക്സിലും യുവന്റസിലും അദ്ദേഹം കളിച്ചു. 2006 ൽ എഫ്. സി. ഇന്റനാസിയോണലിൽ കരാറിലായി. 2007 ലും 2009ലും യുവേഫ ടീം ഓഫ് ദി ഇയറിൽ സ്ഥാനം നേടിയിരുന്നു. 2008-09 കാലയളവിൽ ലീഗിലെ ടോപ്പ് സ്കോററായിരുന്നു അദ്ദേഹം. 2009 ൽ അദ്ദേഹം ബാഴ്സലോണയിലെത്തി. ഫുട്ബോൾ ചരിത്രത്തിലെ ഏറ്റവും ഉടർന്ന രണ്ടാമത്തെ ട്രാൻസ്ഫർ തുകയായിരുന്നു അന്ന് അദ്ദേഹത്തിന് ലഭിച്ചത്. പക്ഷെ അധിക കാലം അദ്ദേഹം ബാഴ്സയിൽ കളിച്ചില്ല. വീണ്ടും ഇറ്റാലിയൻ ലീഗിലേക്ക് തിരിച്ചെത്തി. ഇത്തവണ എസി മിലാനിലേക്കായിരുന്നു ചേക്കേറിയത്. മിലാൻ ഡെർബി, ചാമ്പ്യൻസ് ലീഗ്, യൂറോ കപ്പ് പോലെയുള്ള ശ്രദ്ധേയ മത്സരങ്ങളിൽ ഗോളുകൾ നേടിയും വിജയങ്ങളിൽ പങ്കാളിയാവുകയും ചെയ്തുകൊണ്ട് അദ്ദേഹം തനിക്കെതിരെ ഉയർന്ന വിമർശനങ്ങളെ നേരിട്ടു. ചാമ്പ്യൻസ് ലീഗിൽ ആറു ക്ലബ്ബുകൾക്കുവേണ്ടി ഗോൾ നേടിയ ഒരേയൊരു താരമാണ് സ്ലാട്ടൻ ഇബ്രാഹിമോവിച്ച്.
2000-01 കാലത്ത് നടന്ന നോർഡിക്ക് ഫുട്ബോൾ ചാമ്പ്യൻഷിപ്പിൽ ഫറോയി ഐലൻഡിനെതിരെ 2001 ജനുവരി 31ന് ടിപ്പ്ഷാളനിൽ നടന്ന സൗഹൃദ മത്സരത്തിലായിരുന്നു ഇബ്രാഹിമോവിച്ച് തന്റെ അരങ്ങേറ്റം കുറിച്ചത്. മത്സരം ഗോൾ രഹിത സമനിലയിൽ പിരിഞ്ഞു. 2001 ഒക്ടോബർ 7 ന് തന്റെ ആദ്യ പ്രധാന മത്സരം കളിച്ചു. ലോകകപ്പ് 2002 ലെ യോഗ്യതാ റൗണ്ടിൽ അലർബൈജാനെതിരെ 3-0ന് സ്വീഡൻ ജയിച്ച കളിയിൽ ഇബ്രഹിമോവിച്ച് ഒരു ഗോൾ നേടി. 2002ലെ ലോകകപ്പിൽ ദേശീയ ടീമിൽ അദ്ദേഹവും സ്ഥാനം നേടി. ഗ്രൂപ്പ് ഘട്ടത്തിൽ അർജന്റീനയ്ക്കെതിരെയും സെനഗലിനെതിരെയും പകരക്കാനായെത്തുകയും ചെയ്തു. പക്ഷെ സ്വീഡൻ സെനഗലിനോട് തോറ്റ് പുറത്തായി.
2004ലെ യൂറോകപ്പിൽ സ്വീഡന്റെ എല്ലാ മത്സരങ്ങളിലും ആദ്യ ഇലവനിൽ തന്നെ അദ്ദേഹം ഇടം നേടിയിരുന്നു. ബൾഗേറിയയോട് 5-0ത്തിന് ജയിച്ച കളിയിൽ അദ്ദേഹം പെനാൽറ്റിയിലൂടെ ഒരു ഗോൾ നേടിയിരുന്നു. ഇറ്റലിക്കെതിരെ നേടിയ ഗോൾ ആ ടൂർണമെന്റിലെ മികച്ച ഗോളുകൾക്കുവേണ്ടിയുള്ള തിരഞ്ഞെടുപ്പിൽ എത്തിയിരുന്നു. പക്ഷെ പിന്നീട് നെതർലൻഡ്സിനെതിരെ നടന്ന മത്സരത്തിൽ ഷൂട്ടൗട്ടിനിടെ ഇബ്രാഹിമോവിച്ച് തന്റെ അവസരം പാഴാക്കുകയും സ്വീഡൻ മത്സരം തോൽക്കുകയും ചെയ്തു.
2 വർഷമായി തുടർന്ന് വന്നിരുന്ന തന്റെ അന്താരാഷ്ട്ര കളികളിലെ ഗോൾ വരൾച്ച യൂറോ 2008ൽ ഗ്രീസിനെതിരെ 2008 ജൂൺ 10ന് നടന്ന മത്സരത്തിലും 4 ദിവസങ്ങൾക്ക് ശേഷം സ്പെയ്നിനെതിരെ നടന്ന മത്സരത്തിലും അദ്ദേഹം തീർത്തു. ടൂർണമെന്റിൽ 2 ഗോളുകൾ നേടാനെ അദ്ദേഹത്തിനു കഴിഞ്ഞുള്ളു. ഗ്രൂപ്പ് ഘട്ടത്തിൽ തന്നെ റഷ്യയോട് തോറ്റ് അവർ പുറത്തായി.
സ്വീഡന്റെയും നിലവിൽ എ സി മിലാന്റെയും മുൻനിര സ്‌ട്രൈക്കറാണ് സ്ലാട്ടൻ ഇബ്രാഹിമോവിച്ച്. അന്താരാഷ്ട്ര ഫുട്ബോളിൽ നിന്ന് ഇടയ്ക്ക് വിരമിക്കൽ പ്രഖ്യാപിച്ചിരുന്നെങ്കിലും യൂറോ2012 യോഗ്യതാ മൽസരങ്ങൾക്ക് മുൻപ് ടീമിൽ തിരിച്ചെത്തി. യൂറോ2012ൽ ക്യാപ്റ്റനായാണ് കളിച്ചത്. ദേശിയ ടീമിന്റെ ക്യാപ്റ്റനായി തുടരുന്നു.
എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 12 കിലോമീറ്റർ, ചാലക്കുടിയിൽ നിന്ന് 10 കിലോമീറ്റർ ദൂരത്തിൽ സ്ഥിതി ചെയ്യുന്നു. റോഡ് വഴി - തൃശ്ശൂർ, ചാലക്കുടി, കൊടുങ്ങല്ലൂർ ഇരിങ്ങാലക്കുട കൊടകര എന്നിവിടങ്ങളിൽ നിന്നും കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ ബസിലും സ്വകാര്യ ബസിലും അഷ്ടമിച്ചിറയിൽ എത്താം.
കേരളത്തിലെ തൃശ്ശൂർ ജില്ലയിലെ മാള പഞ്ചായത്തിലെ ഒരു ചെറുപട്ടണമാണ്‌ അഷ്ടമിച്ചിറ. തൃശ്ശൂർ പട്ടണത്തിൽ നിന്ന് 32 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 53 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 10 കിലോമീറ്റർ ദൂരത്തിലും മാള പട്ടണത്തിൽ നിന്ന് 3 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് അഷ്ടമിച്ചിറ.
റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 8 കിലോമീറ്റർ, ഇരിഞ്ഞാലക്കുട, ദൂരം 8 കിലോമീറ്റർ എന്നിവയാണ്.
യൂണിയന്റെയും അഖിലേന്ത്യാ സർവീസുകളുടെയും സേവനങ്ങളിലേക്കുള്ള നിയമനങ്ങൾക്ക് ഭരണഘടന അനുശാസിക്കുന്നതാണ് കമ്മീഷൻ. നിയമനം, സ്ഥലംമാറ്റം, സ്ഥാനക്കയറ്റം, അച്ചടക്ക കാര്യങ്ങൾ എന്നിവയുമായി ബന്ധപ്പെട്ട കാര്യങ്ങളിൽ സർക്കാരിന്റെ അഭിപ്രായം തേടേണ്ടതും ആവശ്യമാണ്. കമ്മീഷൻ രാഷ്ട്രപതിക്ക് നേരിട്ട് റിപ്പോർട്ട് ചെയ്യുകയും അദ്ദേഹം മുഖേന സർക്കാരിനെ ഉപദേശിക്കുകയും ചെയ്യാം. എന്നിരുന്നാലും, അത്തരം ഉപദേശം സർക്കാരിന് ബാധകമല്ല. ഒരു ഭരണഘടനാപരമായ അധികാരം എന്ന നിലയിൽ, രാജ്യത്തെ ഉന്നത നീതിന്യായ വ്യവസ്ഥയ്ക്കും സമീപകാലത്ത് തിരഞ്ഞെടുപ്പ് കമ്മീഷനുമൊപ്പം സ്വയംഭരണവും സ്വാതന്ത്ര്യവുമായി പ്രവർത്തിക്കുന്ന ചുരുക്കം ചില സ്ഥാപനങ്ങളിൽ ഒന്നാണ് യു.പി.എസ്.സി.
യൂണിയൻ പബ്ലിക് സർവീസ് കമ്മീഷൻ , സാധാരണയായി "" എന്ന് ചുരുക്കി വിളിക്കപ്പെടുന്നു, ഇന്ത്യാ ഗവൺമെന്റിന് കീഴിലുള്ള എല്ലാ ഗ്രൂപ്പ് 'എ' ഓഫീസർമാരുടെയും റിക്രൂട്ട്‌മെന്റ് ചെയ്യുന്നതിനുള്ള ഇന്ത്യയിലെ പ്രധാന കേന്ദ്ര റിക്രൂട്ട്‌മെന്റ് ഏജൻസിയാണ്. എല്ലാ കേന്ദ്ര പൊതുമേഖലാ യൂണിറ്റുകളും എല്ലാ കേന്ദ്ര സ്വയംഭരണ സ്ഥാപനങ്ങളും ഉൾപ്പെടുന്ന എല്ലാ യൂണിയൻ ഗവൺമെന്റ് സ്ഥാപനങ്ങളുടെയും എല്ലാ ഗ്രൂപ്പ് 'എ' തസ്തികകളിലേക്കുള്ള നിയമനങ്ങൾക്കും പരീക്ഷകൾക്കും ഇത് ഉത്തരവാദിയാണ്.
ഇന്ത്യൻ ഭരണഘടനയുടെ 315 മുതൽ 323 വരെയുള്ള അനുഛേദങ്ങളിൽ കേന്ദ്ര-സംസ്ഥാന പബ്ലിക് സർവ്വീസ് കമ്മീഷനുകളെക്കുറിച്ച് പ്രതിപാദിയ്ക്കുന്നു. ഭാരതത്തിലെ ആദ്യത്തെ പബ്ലിക് സർവ്വീസ് കമ്മീഷൻ 1926 ഒക്ടോബർ 1-നാണ് രൂപം കൊണ്ടത്. കേന്ദ്ര-സംസ്ഥാന സർക്കാറുകളുടെ വിവിധ സർവ്വീസുകളിലേയ്ക്ക് ഉദ്യോഗാർത്ഥികളെ മത്സരപരീക്ഷകൾ മുഖേന പ്രവേശിപ്പിയ്ക്കുകയെന്നതാണ് പ്രധാന ചുമതല. യൂണിയൻ പബ്ലിക് സർവ്വീസ് കമ്മീഷനിലെ അംഗങ്ങളെ പ്രസിഡന്റ് നിയമിയ്ക്കുന്നു. സംസ്ഥാനങ്ങളിലേത് ഗവർണറിലും നിക്ഷിപ്തമായിരിക്കുന്നു.
ആർട്ടിക്കിൾ 317 പ്രകാരം , ഒരു പബ്ലിക് സർവീസ് കമ്മീഷനിലെ ചെയർമാനോ മറ്റേതെങ്കിലും അംഗമോ, രാഷ്ട്രപതിയുടെ ഒരു പരാമർശത്തിന് ശേഷം സുപ്രീം കോടതിയുടെ "തെറ്റായ പെരുമാറ്റം" കാരണം രാഷ്ട്രപതിയുടെ ഉത്തരവിലൂടെ മാത്രമേ അവരുടെ ഓഫീസിൽ നിന്ന് നീക്കം ചെയ്യപ്പെടുകയുള്ളൂ. (ചെയർമാനോ മറ്റ് അംഗമോ നീക്കം ചെയ്യപ്പെടേണ്ടതുണ്ടെന്ന് അന്വേഷണത്തിൽ റിപ്പോർട്ട് ചെയ്തു.)
കൂടാതെ, കമ്മീഷനിലെ പകുതിയോളം അംഗങ്ങളും അവരുടെ നിയമന തീയതികളിൽ കുറഞ്ഞത് പത്ത് വർഷമെങ്കിലും ഇന്ത്യാ ഗവൺമെന്റിന് കീഴിലോ ഒരു സംസ്ഥാന സർക്കാരിന് കീഴിലോ ഓഫീസ് വഹിച്ച വ്യക്തികളായിരിക്കും. ഒരു യൂണിയൻ പബ്ലിക് സർവീസ് കമ്മീഷനിലെ ഒരു അംഗം തന്റെ ഓഫീസിൽ പ്രവേശിക്കുന്ന തീയതി മുതൽ ആറ് വർഷത്തേക്ക് അല്ലെങ്കിൽ അറുപത്തിയഞ്ച് വയസ്സ് തികയുന്നത് വരെ, ആ പദവി വഹിക്കും.
ആർട്ടിക്കിൾ 318 പ്രകാരം, കമ്മീഷനിലെ അംഗങ്ങളുടെ എണ്ണവും അവരുടെ സേവന വ്യവസ്ഥകളും നിർണ്ണയിക്കാൻ രാഷ്ട്രപതിക്ക് അധികാരമുണ്ട്. കൂടാതെ, കമ്മീഷനിലെ സ്റ്റാഫിലെ അംഗങ്ങളുടെ എണ്ണത്തെക്കുറിച്ചും അവരുടെ സേവന വ്യവസ്ഥകളെക്കുറിച്ചും അദ്ദേഹത്തിന് വ്യവസ്ഥകൾ ചെയ്യാൻ കഴിയും. കൂടാതെ, നിയമനത്തിന് ശേഷം സേവന വ്യവസ്ഥകൾ അദ്ദേഹത്തിന്റെ പോരായ്മയ്ക്ക് മാറ്റാൻ കഴിയില്ല.
ആർട്ടിക്കിൾ 320 അനുസരിച്ച്, യൂണിയന്റെ സേവനങ്ങളിലേക്കുള്ള നിയമനങ്ങൾക്കായി പരീക്ഷകൾ നടത്തുന്നത് യൂണിയൻ പബ്ലിക് സർവീസ് കമ്മീഷനുകളുടെ കടമയാണ്. ഏതെങ്കിലും സേവനങ്ങൾക്കായി ജോയിന്റ് റിക്രൂട്ട്‌മെന്റിന്റെ രൂപീകരണത്തിലും ഓപ്പറേറ്റിംഗ് സ്കീമുകളിലും ആവശ്യപ്പെട്ടാൽ, രണ്ടോ അതിലധികമോ സംസ്ഥാനങ്ങളെ ഇത് സഹായിക്കും.
1923-ൽ ബ്രിട്ടീഷ് ഗവൺമെന്റ് ലോർഡ് ലീ ഓഫ് ഫെയർഹാമിന്റെ അധ്യക്ഷതയിൽ ഇന്ത്യയിലെ ഉന്നത സിവിൽ സർവീസുകളെക്കുറിച്ചുള്ള റോയൽ കമ്മീഷൻ രൂപീകരിച്ചു. തുല്യ എണ്ണം ഇന്ത്യക്കാരും ബ്രിട്ടീഷ് അംഗങ്ങളും ഉള്ളതിനാൽ, കമ്മീഷൻ 1924-ൽ അതിന്റെ റിപ്പോർട്ട് സമർപ്പിച്ചു. ഒരു പബ്ലിക് സർവീസ് കമ്മീഷൻ.
അതനുസരിച്ച്, ആർട്ടിക്കിൾ 315 പ്രകാരം, യൂണിയൻ തലത്തിൽ, യൂണിയൻ പബ്ലിക് സർവീസ് കമ്മീഷൻ അത് വിഭാവനം ചെയ്യുന്നു. രാജ്യത്തെ ഉന്നത ജുഡീഷ്യറിയും അടുത്തിടെ തിരഞ്ഞെടുപ്പ് കമ്മീഷനുമൊപ്പം സ്വയംഭരണത്തോടും സ്വാതന്ത്ര്യത്തോടും കൂടി പ്രവർത്തിക്കുന്ന ചുരുക്കം ചില സ്ഥാപനങ്ങളിലൊന്നാണ് യുപിഎസ്‌സി.
ആർട്ടിക്കിൾ 316 പ്രകാരം, യൂണിയൻ പബ്ലിക് സർവീസ് കമ്മീഷന്റെ ചെയർമാനെയും മറ്റ് അംഗങ്ങളെയും രാഷ്ട്രപതി നിയമിക്കും. ചെയർമാന്റെ ഓഫീസ് ഒഴിഞ്ഞുകിടക്കുന്ന സാഹചര്യത്തിൽ അദ്ദേഹത്തിന്റെ ചുമതലകൾ കമ്മീഷനിലെ മറ്റ് അംഗങ്ങളിൽ ഒരാൾ നിർവ്വഹിക്കേണ്ടതാണ്.
"യൂണിയന്റെയും സംസ്ഥാനങ്ങളുടെയും കീഴിലുള്ള സേവനങ്ങൾ " എന്ന തലക്കെട്ടിലുള്ള ഭരണഘടനയുടെ -ലെ ആർട്ടിക്കിൾ 315 മുതൽ 323 വരെ, യൂണിയനും ഓരോ സംസ്ഥാനത്തിനും ഒരു പബ്ലിക് സർവീസ് കമ്മീഷൻ നൽകുന്നു.
അത്തരം കാര്യങ്ങളുമായി ബന്ധപ്പെട്ട മെമ്മോറിയൽ അല്ലെങ്കിൽ നിവേദനങ്ങൾ ഉൾപ്പെടെ, ഒരു സിവിൽ പദവിയിൽ സേവനമനുഷ്ഠിക്കുന്ന ഒരു സിവിൽ ഉദ്യോഗസ്ഥനെതിരെയുള്ള എല്ലാ അച്ചടക്ക കാര്യങ്ങളിലും.
"യൂണിയൻ, സംസ്ഥാനങ്ങൾക്ക് കീഴിലുള്ള സേവനങ്ങൾ" എന്ന തലക്കെട്ടിലുള്ള ഇന്ത്യൻ ഭരണഘടനയുടെ ഭാഗമാണ് ഏജൻസിയുടെ ചാർട്ടർ അനുവദിച്ചിരിക്കുന്നത്.
ഇത് 1926 ഒക്ടോബർ 1 ന് സർ റോസ് ബാർക്കറുടെ നേതൃത്വത്തിൽ ആദ്യത്തെ പബ്ലിക് സർവീസ് കമ്മീഷൻ സ്ഥാപിക്കുന്നതിലേക്ക് നയിച്ചു.
ചെയർമാനോ മറ്റേതെങ്കിലും അംഗത്തിനോ ലാഭത്തിന്റെ ഓഫീസ് വഹിക്കാൻ കഴിയില്ല. അവർ മോശമായ പെരുമാറ്റത്തിന് കുറ്റക്കാരായി കണക്കാക്കും.
സുപ്രീം കോടതിയുടെ റിപ്പോർട്ട് ലഭിക്കുന്നതുവരെ കമ്മീഷൻ അധ്യക്ഷനെയോ മറ്റ് അംഗങ്ങളെയോ രാഷ്ട്രപതിക്ക് സസ്പെൻഡ് ചെയ്യാം.
അവരുടെ ഓഫീസ് കാലയളവിനിടയിൽ അവരുടെ ഓഫീസിന്റെ ചുമതലകൾക്ക് പുറത്ത് ശമ്പളമുള്ള ഏതെങ്കിലും ജോലിയിൽ ഏർപ്പെടുക.
ന്യൂഡൽഹിയിലെ ധോൽപൂർ ഹൗസിലാണ് കമ്മീഷൻ ആസ്ഥാനം പ്രവർത്തിക്കുന്നത്. 2022 ഏപ്രിൽ 5 മുതൽ ഡോ. മനോജ് സോണി
പ്രസിഡന്റിന്റെ അഭിപ്രായത്തിൽ മനസ്സിന്റെയോ ശരീരത്തിന്റെയോ ബലഹീനത കാരണം പദവിയിൽ തുടരാൻ യോഗ്യനല്ല.
അത്തരം നിയമനങ്ങൾ, പ്രമോഷനുകൾ അല്ലെങ്കിൽ ട്രാൻസ്ഫർ എന്നിവയ്ക്കുള്ള ഉദ്യോഗാർത്ഥികളുടെ അനുയോജ്യത.
മറ്റു സേവനങ്ങളുമായി സമന്വയിച്ച് ചേരാനുള്ള കഴിവാണ് ഉബുണ്ടു വണ്ണിനെ മറ്റുള്ളവയിൽ നിന്ന് വ്യത്യസ്തമാക്കുന്നത്. ഉദാഹരണമായി ആൻഡ്രോയിഡ് ഫോണുകളിൽ എടുക്കുന്ന ഫോട്ടോകൾ തനിയെ അപ് ലോഡ് ചെയ്യാനുള്ള സൗകര്യം ഉബുണ്ടു വണ്ണിൽ ഉണ്ട്. മോസില്ല തണ്ടർബേഡുമായി കൂടിച്ചേർന്ന് കോൺടാക്ടകളും ടോംബോയ് നോട്സിലെ നോട്ടുകളും സിംഗ്രണൈസ് ചെയ്യാൻ ഉബുണ്ടു വണ്ണിനാകും. കൗച്ച് ഡിബിയാണ് ഇതെല്ലാം സാധ്യമാക്കുന്നത്. ഈ കോൺടാക്ടുകളും നോട്ടുകളും ഉബുണ്ടു വൺ ഓൺലൈൻ സമ്പർക്കമുഖം വഴി തിരുത്താവുന്നതും മൊബൈൽ ഉപകരണങ്ങളിലേക്ക് മാറ്റാവുന്നതുമാണ്. പകർപ്പവകാശമില്ലാത്ത സംഗീതം വാങ്ങാൻ 7ഡിജിറ്റലുമായിച്ചേർന്ന് ഉബുണ്ടു വൺ സൗകര്യമൊരുക്കിയിട്ടുണ്ട്.
സ്പൈഡർഓക്ക്, ഡ്രോപ്പ്ബോക്സ്, ബോക്സ്.നെറ്റ്, മോസി, വ്വാല, ആമസോൺ ക്ലൗഡ് പ്ലയർ, ഗൂഗ്ൾ മ്യൂസിക്, ഹംയോ, ഐഡിസ്ക്, ജംഗിൾഡിസ്ക്, ലൈവ് മെഷ് എന്നിവയുടെയെല്ലാം പ്രവർത്തനത്തിനു സമാനമാണ് ഉബുണ്ടു വണ്ണിന്റെ പ്രവർത്തനം. ഉബുണ്ടു വണ്ണിന്റെ ക്ലൈന്റ് എഴുതിയിരിക്കുന്നത് പൈത്തണിലാണ്. താഴ്ന്ന നിലയിലുള്ള നെറ്റ് വർക്കിംഗിന് ട്വിസ്റ്റഡ് എന്ന സോഫ്റ്റ് വെയറും പ്രോട്ടോകോൾ വിവരണത്തിന് പ്രോട്ടോകോൾ ബഫേഴ്സും ഉപയോഗിക്കുന്നു. വിവരങ്ങൾ കൈമാറ്റം ചെയ്യുന്നതിന് യുവൺസ്റ്റോറേജ് എന്ന പുതിയൊരു പ്രോട്ടോകോളാണ് ഉപയോഗിച്ചിരിക്കുന്നത്. ഇത് ആമസോൺ എസ്3യിലാണ് സൂക്ഷിച്ചിരിക്കുന്നത്.
ഉബുണ്ടുവിന് വേണ്ടിയാണ് ആരംഭിച്ചതെങ്കിലും ആൻഡ്രോയിഡ്, ഐഓഎസ്, വിൻഡോസ്, വെബ് പ്ലാറ്റ്ഫോമുകൾക്കും ഉബുണ്ടു വൺ ലഭ്യമായിരുന്നു. ഓൺലൈനായി വിവരങ്ങൾ സൂക്ഷിക്കാനും കമ്പ്യൂട്ടർ, മൊബൈൽ എന്നിവയിലൂടെ കൈമാറ്റം നടത്താനും ഉള്ള സൗകര്യത്തോടൊപ്പം, മൊബൈൽ ഉപകരണങ്ങളിലൂടെ സംഗീതം ആസ്വദിക്കാനുള്ള സൗകര്യവും സൗജന്യമായതും, പണം നൽകി ഉപയോഗിക്കാവുന്നതുമായ അക്കൗണ്ടുകൾ വഴി ഉബുണ്ടു വൺ നൽകിയിരുന്നു.
സൗജന്യമായി അഞ്ച് ജി.ബി.യാണ് ലഭ്യമാകുന്നത്. മാസം 2.99 ഡോളറോ, അല്ലെങ്കിൽ വർഷം 29.99 ഡോളറോ നൽകിയാൽ ഇരുപത് ജി.ബി. അധികമായി ലഭ്യമാകുന്നു. ഇതിന് ട്വെന്റി-പാക്ക്സ് എന്നാണ് പറയപ്പെടുന്നത്. സംഗീതം ആസ്വദിക്കാനുള്ള ഉബുണ്ടു വൺ മ്യൂസിക് സ്ട്രീമിംഗ് ഐഓഎസ്, ആൻഡ്രോയിഡ് എന്നിവയിൽ മാത്രമേ ലഭ്യമായിട്ടൊള്ളൂ. മ്യൂസിക്ക് സ്ട്രീമിങിന് മാസം 3.99 ഡോളറോ വർഷം 39.99 ഡോളറോ നൽകിയാൽ മതി.
ഐടൂൺസ് ആപ് സ്റ്റോറിൽ ഉബുണ്ടു വൺ ആപ്ലികേഷൻ 4.5/5.0 നക്ഷത്രമുള്ളൊരു ആപ്ലികേഷനാണ്. ആൻഡ്രോയിഡ് മാർക്കറ്റിലും ഉബുണ്ടു വൺ ക്ലൈന്റ് അഞ്ചിൽ നാലര നക്ഷത്രം ഉള്ള ആപ്ലികേഷനാണ്. ക്രോം വെബ് സ്റ്റോറിലും ഉബുണ്ടു വൺ വെബ് ആപ്ലികേഷൻ അഞ്ചിൽ നാലര നക്ഷത്രം നേടിയിട്ടുണ്ട്. എന്നാൽ ഉബുണ്ടു സോഫ്റ്റ്‌വെയർ സെന്ററിൽ ഉബുണ്ടു വണ്ണിന് മൂന്ന് നക്ഷത്രം മാത്രമേയുള്ളൂ.
ഉബുണ്ടു 9.04 മുതലുള്ള ഉബുണ്ടു പതിപ്പുകളിലും, വിൻഡോസ് എക്സ് പിയിലും അതിനു മുകളിലുള്ളവയിലും ഉബുണ്ടു വൺ പ്രവർത്തിക്കുന്നു. എന്നാൽ മാക് ഓഎസിന് പിന്തുണ ലഭ്യമല്ല. മൊബൈൽ ഉപകരണങ്ങളിൽ ആൻഡ്രോയിഡ് 2.1 മുതലുള്ള ആൻഡ്രോയിഡ് പതിപ്പുകളിലും, 3.1 മുതലുള്ള ഐഓഎസ് പതിപ്പുകളിലും ഉബുണ്ടു വൺ പ്രവർത്തിക്കുന്നതാണ്.
കാനോനിക്കൽ പരിപാലിക്കുന്ന സ്വകാര്യ ക്ലൗഡ് സേവനമായിരുന്നു ഉബുണ്ടു വൺ. 2014 ഏപ്രിലിൽ ഉബുണ്ടു വൺ സൗകര്യം അതേ വർഷം ജൂലൈയോടു നിർത്തലാക്കുകയാണെന്നു കാനോനിക്കൽ ലിമിറ്റഡ് പ്രഖ്യാപിച്ചു. ഉപഭോക്താക്കളുടെ അംഗത്വം മറ്റു ഉബുണ്ടു സേവനങ്ങളിൽ ഉപയോഗിക്കനുള്ള സൗകര്യം ലഭ്യമാക്കിയ ശേഷം ഉബുണ്ടു വൺ നിർത്തലാക്കി.
ഉബുണ്ടു വൺ സെർവ്വർ ഭാഗം സ്വകാര്യ സോഫ്റ്റ് വെയറാക്കിയതിനെ ഉബുണ്ടു സമൂഹം വിമർശിച്ചിട്ടുണ്ട്. കുബുണ്ടുവിന് ഇതുവരെ ഒരു ഡെസ്ക്ടോപ്പ് ക്ലൈന്റ് ലഭ്യമല്ല. എന്നാൽ കുബുണ്ടു ക്ലൈന്റിന്റെ വികസനം ആരംഭിച്ചിട്ടുണ്ട്. ഇതിന് ഗൂഗ്ൾ സമ്മർ ഓഫ് കോഡിൽ നിന്നൊരു തുക ലഭിച്ചിട്ടുമുണ്ട്.
മാഗ്നട്യൂണിന് നൽകുന്നതുപോലെ ഉബുണ്ടു വൺ മ്യൂസിക് സ്റ്റോറിന് പിന്തുണ നൽകില്ലെന്ന് അമാറോക്ക് വികസന സംഘം പ്രഖ്യാപിച്ചിട്ടുണ്ട്. മാഗ്നട്യൂണിന് അവരുടെ വരുമാനത്തിന്റെ പത്തു ശതമാനം അമാറോക്ക് വഴിയാണ് ലഭിക്കുന്നത്.
ആൺമത്സ്യത്തിന് താരതമ്യേന നീണ്ട ചിറകാണ്. ഇവ പെൺമത്സ്യങ്ങളെ അപേക്ഷിച്ച് മെലിഞ്ഞ പ്രകൃതക്കാരുമാണ്. ആരോവന മത്സ്യം വായിൽ മുട്ടകൾ സൂക്ഷിക്കുന്ന ഇനത്തിൽപ്പെട്ടവയാണ്. ആൺമത്സ്യങ്ങളാണ് വായിൽ മുട്ടകൾ സൂക്ഷിക്കുന്നത്. കുഞ്ഞുങ്ങൾ ആൺമത്സ്യങ്ങളുടെ വായിൽനിന്നു പുറത്തുവരുന്നതിന് ഉദ്ദേശം രണ്ടുമാസം എടുക്കും. പെട്ടെന്ന് പ്രകോപനം ഉണ്ടാകുമ്പോഴും ഇഷ്ടാഹാരമായ ഷഡ്പദങ്ങൾ ജലത്തിനു മുകളിലൂടെ സഞ്ചരിക്കുമ്പോഴുമൊക്കെ ആരോവന മത്സ്യം ടാങ്കിലെ വെള്ളത്തിൽനിന്ന് പുറത്തുചാടാൻ സാധ്യതയുണ്ട്. അതുകൊണ്ട് ആരോവനയെ വളർത്തുന്ന അക്വേറിയത്തിന് മൂടി ഉണ്ടായിരിക്കാൻ പ്രത്യേകം ശ്രദ്ധിക്കണം. പ്രകോപനങ്ങൾ ഉണ്ടാവുമ്പോൾ "ഒച്ചവച്ച് ചാടാൻ" ശ്രമിക്കുന്നതുകൊണ്ടാവാം ആരോവനയെ "കള്ളനെ പിടിക്കുന്ന മത്സ്യം" എന്നു വിശേഷിപ്പിക്കുന്നത്.
സ്ക്ലീറോലേജസ് ഫോർമോസസ് എന്ന ശാസ്ത്രനാമത്തിൽ അറിയപ്പെടുന്ന ഏഷ്യൻ ആരോവനയാണ് ചൈനയിലും തെക്കുകിഴക്കൻ ഏഷ്യൻരാജ്യങ്ങളിലും കൂടുതൽ പ്രചാരത്തിലുള്ളത്. ഇവയ്ക്ക് സ്വർണനിറമോ ചുവപ്പുനിറമോ ആകും. എന്നാൽ ഇന്ത്യയിൽ കൂടുതൽ പ്രചാരത്തിലുള്ളത് തെക്കെ അമേരിക്കൻ വംശജരായ ഓസ്റ്റിയോ ഗ്ലോസ്സസ് ബൈസിറോസം എന്ന ഇനമാണ്. ഇവയ്ക്കു പുറമെ ഓസ്റ്റിയോ ഗ്ലോസ്സസ് ഫെരീറെ എന്ന ശാസ്ത്രനാമമുള്ള തെക്കെ അമേരിക്കൻ വംശജരായ കറുമ്പൻ ആരോവനയും കമ്പോളത്തിൽ ലഭ്യമാണ്. സ്വർണനിറത്തിലും ചുവപ്പുനിറത്തിലുമുള്ള ആരോവന മത്സ്യത്തിനാണ് കൂടുതൽ വില. 2000-5,00,000 രൂപയ്ക്കിടയിലാണ് വലിപ്പത്തിന്റെയും ആകർഷണീയതയുടെയും അടിസ്ഥാനത്തിൽ അരോണയുടെ വില.
സ്ക്ളീറോപേജസ് ഫോർമോസസ് എന്ന ശാസ്ത്രീയനാമമുള്ള ശുദ്ധജല മത്സ്യയിനമാണ് ഏഷ്യൻ ആരോവന. ഏഷ്യൻ ബോണിടംങ്, ഡ്രാഗൺ ഫിഷ് എന്നിങ്ങനെ വിളിപ്പേരുകളുള്ള ഏഷ്യൻ ആരോവനയുടെ ഉത്ഭവം തെക്കുകിഴക്കേ ഏഷ്യയാണ്. അളവാർന്ന സമ്പൽസമൃദ്ധിയുടെ പര്യായമായി ഈ മത്സ്യത്തെ ചൈനക്കാർ കണക്കാക്കുന്നു. ചൈനീസ് സംസ്കാരത്തിലെ ഡ്രാഗണുമായി അവയ്ക്കുള്ള സാദൃശ്യം ഡ്രാഗൺ ഫിഷ് എന്ന പേരുനേടിക്കൊടുത്തു. പ്രകോപനമുണ്ടായാൽ ശബ്ദമുണ്ടാക്കി ചാടുന്നതിനാൽ "കള്ളനെ പിടിക്കുന്ന മത്സ്യം" എന്ന വിളിപ്പേരും ഇവയ്ക്കുണ്ട്. വംശനാശവക്കിലെത്തി നിലൽക്കുന്ന ഏഷ്യൻ ആരോവന മത്സ്യങ്ങൾ ശുദ്ധജല അക്വേറിയത്തിലെ വശ്യസൗന്ദര്യമാണ് എന്നുപറയാം.
പോലീസ് സ്റ്റേഷനിലെ ക്രമസമാധാന വിഭാഗത്തിന്റെ ചുമതലയുള്ള ഓഫീസറാണ് സബ് ഇൻസ്പെക്ടർ . സ്റ്റേഷൻ പരിധിയിൽ ക്രമസമാധാനം ഉറപ്പുവരുത്തുന്നതും, കുറ്റകൃത്യങ്ങൾ തടയലും അന്വേഷിക്കലുമാണ് പ്രധാന ചുമതല. സ്റ്റേഷനിലെ പോലീസുദ്യോഗസ്ഥരുടെ ഡ്യൂട്ടി നോട്ട് ബുക്ക് എഴുതുക, പരാതികളിൽ തീർപ്പ് കൽപ്പിക്കുക, പാസ്‌പോർട്ട് വെരിഫിക്കേഷൻ റിപ്പോർട്ട് തയ്യാറാക്കി അയക്കുക, പോലീസ് ക്ലിയറൻസ് സർട്ടിഫിക്കറ്റുകൾ, സമൻസിന്റെയും വാറണ്ടിന്റെയും അടക്കം ചുമതലകൾ എന്നിവ സ്റ്റേഷനുകളിലെ ക്രമസമാധാന ചുമതലയുള്ള സബ് ഇൻസ്‌പെക്ടർമാരാണ് നിർവഹിക്കേണ്ടത്. ഗൗരവസ്വഭാവമുള്ള പരാതികൾ സ്റ്റേഷൻ ഹൗസ് ഓഫീസർമാരുടെ പരിഗണനക്കും ഉത്തരവിലേക്കുമായി കൈമാറ്റം ചെയ്യണം. സ്റ്റേഷൻ ഹൗസ് ഓഫീസറുടെ അഭാവത്തിൽ സ്റ്റേഷന്റെ ചുമതല ക്രമസമാധാന വിഭാഗം സബ് ഇൻസ്പെക്ടർക്ക് ആയിരിക്കും. അതുകൊണ്ടുതന്നെ പ്രിൻസിപ്പൽ സബ് ഇൻസ്പെക്ടർ എന്ന പേരിലും അറിയപ്പെടുന്നു.
കുറ്റാന്വേഷണ വിഭാഗത്തിന്റെ ചുമതലയുള്ള ഉദ്യോഗസ്ഥനാണ് സബ് ഇൻസ്പെക്ടർ . കുറ്റകൃത്യങ്ങൾ അന്വേഷിക്കലാണ് ഈ വിഭാഗത്തിന്റെ ചുമതല.
പോലീസ് സ്റ്റേഷനിലെ പ്രധാനപ്പെട്ട രജിസ്റ്ററുകളിൽ ഒന്നാണ് ജനറൽ ഡയറി അഥവാ ജി ഡി. സ്റ്റേഷനിലുള്ള എല്ലാ വസ്തുവകകളെ കുറിച്ചുള്ള വിവരങ്ങൾ ഉൾപ്പെടെ പോലീസ് സ്റ്റേഷനിലെ എല്ലാ ദൈനംദിന കാര്യങ്ങളും അവ നടക്കുന്ന സമയവും ചേർത്ത് രേഖപ്പെടുത്തി വയ്ക്കുന്ന ഒന്നാണ് ജനറൽ ഡയറി. ജി ഡി ചാർജ്ജ് ഡ്യൂട്ടി വഹിക്കുന്ന ഉദ്യോഗസ്ഥനാണ് ജനറൽ ഡയറി എഴുതി സൂക്ഷിക്കുന്നത്. സീനിയർ സിവിൽ പോലീസ് പദവിയിലുള്ളവരെയാണ് സാധാരണയായി ജി ഡി ചാർജ്ജ് ആയി നിയമിക്കാറുള്ളു. പോലീസ് സ്റ്റേഷനിൽ റിപ്പോർട്ടാകുന്ന കേസ്സുകൾ അന്വേഷണം നടത്തി കുറ്റപത്രം ബഹു. കോടതിയിൽ സമർപ്പിക്കുന്നത് സബ്ബ് ഇൻസ്പെക്ടർ റാങ്കിലുള്ള ഉദ്യോഗസ്ഥൻമാരുടെ ചുമതലയാണ്. എസ്. ഐ മാരെ ഈ കാര്യത്തിൽ സഹായിക്കുന്നത് ജീ. ഡി ചാർജ്ജ് ചുമതല വഹിക്കുന്ന പോലീസ് ഉദ്യോഗസ്ഥരാണ്.
പോലീസ് സ്റ്റേഷനിലെ പ്രധാനപ്പെട്ട ചുമതലകളിൽ ഒന്നാണ് സ്റ്റേഷൻ പാറാവ്. ഇരുപത്തിനാലു മണിക്കൂറും ആയുധധാരിയായ പോലീസ് ഉദ്യോഗസ്ഥനാണ് സ്റ്റേഷൻ പാറാവ് ഡ്യൂട്ടി വഹിക്കുന്നത്. പാറാവ് ഡ്യൂട്ടി വഹിക്കുന്ന ഉദ്യോഗസ്ഥർ റൈഫിളാണ് മുമ്പ് ആയൂധമായി ഉപയോഗിച്ചിരുന്നത്. ഇപ്പോൾ റൈഫിളിന് പകരം പിസ്റ്റളാണ് പാറാവ് ഡ്യൂട്ടിക്ക് ഉപയോഗിക്കുന്നത്. ഒരു പോലീസ് സ്റ്റേഷനിലെ സെൻട്രി ഡ്യൂട്ടി എന്നത് അനധികൃത പ്രവേശനത്തിൽ നിന്നോ ആക്രമണത്തിൽ നിന്നോ സംരക്ഷിക്കുന്നതിനായി സ്റ്റേഷനിലെ ഒരു നിയുക്ത സ്ഥലത്ത് കാവൽ നിൽക്കുന്ന പ്രവർത്തനമാണ്.
പോലീസ് സ്റ്റേഷനിലെ ഓഫീസ് ചുമതലകൾ നിർവ്വഹിക്കുന്നത് സ്റ്റേഷൻ റൈട്ടർ എന്ന ഉദ്യോഗസ്ഥനാണ് . സ്റ്റേഷൻ റൈട്ടറെ ഓഫീസ് ചുമതലകളിൽ സഹായിക്കുന്നതിനായി അസ്സ്സ്റ്റൻ്റെ് സ്റ്റേഷൻ റൈട്ടർമാരും ഉണ്ടാകും.
പോലീസ് സ്റ്റേഷനിൽ വരുന്ന ജനങ്ങൾക്ക് വേണ്ട സഹായം നൽകുന്നതിനും സംശയ നിവാരണത്തിനും പൊതുജനങ്ങളും പോലീസും തമ്മിലുള്ള ബന്ധം മെച്ചപ്പെടുത്തുന്നതിനും വേണ്ടി പ്രവർത്തിക്കുന്നു. സീനിയർ സിവിൽ പോലീസ് ഓഫീസറുടെ റാങ്കിൽ കുറയാത്ത ഒരു ഉദ്യോഗസ്ഥനെ പി ആർ ഓ ആയി ചുമതലപെടുത്തിയിരിക്കുന്നു.
പോലീസ് സ്റ്റേഷനിലെ മറ്റ് ദൈനംദിന ചുമതലകൾ സബ്ബ് ഇൻസ്പെക്ടർമാർ, അസ്സിസ്റ്റൻ്റെ് സബ്ബ് ഇൻസ്പെക്ടർമാർ,സീനിയർ സിവിൽ പോലീസ് ഓഫീസർമാർ, സിവിൽ പോലീസ് ഓഫീസർമാർ എന്നീ തസ്തികയിലുള്ള സേനാംഗങ്ങൾ ചേർന്ന് നിർവ്വഹിക്കുന്നു.
ഇന്ത്യയിലെ സംസ്ഥാനസർക്കാരുകൾ പോലീസ് സ്റ്റേഷനായി പ്രഖ്യാപിക്കുന്ന ഏതെങ്കിലും സ്ഥാനമോ, സ്ഥലമോ ആണു് പോലീസ് സ്റ്റേഷൻ. ഒരു പോലീസ് സ്റ്റേഷന്റെ അധികാര പരിധി പ്രദേശം എന്നത് സംസ്ഥാന സർക്കാർ നിർദ്ദേശിക്കുന്നതും അതത് പോലീസ് സ്റ്റേഷനോട് ചേർന്ന് കിടക്കുന്നതുമായ പ്രദേശമാകുന്നു.പൊതുജനങ്ങളുടെ സ്വത്തിനോ ജീവനോ ഭീഷണി ഉണ്ടാകുന്നതുമായി ബന്ധപ്പെട്ട പരാതികളുണ്ടാകുന്ന സാഹചര്യത്തിൽ ആ കൃത്യം നടന്നത് ഏത് പോലീസ് സ്റ്റേഷൻ്റെ അധികാര പരിധിയിലാണോ, ആ പോലീസ് സ്റ്റേഷനിൽ അതുമായി ബന്ധപ്പെട്ട് പരാതിയുള്ളയാൾ പരാതി നൽകേണ്ടതാണ്. ഇങ്ങനെ പോലീസ് സ്റ്റേഷനിൽ സ്വീകരിക്കപ്പെടുന്ന പരാതികൾ രണ്ട് വിധത്തിലാണ് പരിഗണിക്കപ്പെടുന്നത്. പോലീസിന് നേരിട്ടെടുക്കാവുന്ന കുറ്റകൃത്യമാണെങ്കിൽ അതുമായി ബന്ധപ്പെട്ടുള്ള തുടർ നടപടികൾ പോലീസ് സ്റ്റേഷനിൽ തന്നെ കൈകൊള്ളുന്നതാണ്. പോലീസിന് നേരിട്ടെടുക്കാൻ പറ്റാത്ത വിധത്തിലുള്ള കുറ്റകൃത്യങ്ങളാണെങ്കിൽ ആയതിലേക്ക് റിപ്പോർട്ട് തയ്യാറാക്കി ബന്ധപ്പെട്ട കോടതികളുടെ പരിഗണനയ്ക്ക് അയയ്ക്കുകയും, ബഹു. കോടതിയുടെ നിർദ്ദേശാനുസരണം തുടർ നടപടികൾ സ്വീകരിക്കുന്നതുമാണ്.
ഗതാഗത നിയന്ത്രണം പ്രഥമ ചുമതലയായി കണക്കാക്കി പ്രവർത്തിക്കുന്ന പോലീസ് വിഭാഗം ആണ് ട്രാഫിക് എൻഫോഴ്സ്മെന്റ് യൂണിറ്റ്. സാധാരാണ പോലീസ് സ്റ്റേഷനിലെ പോലെ തന്നെ സ്റ്റേഷൻ ഇൻ ചാർജ് ഓഫീസർ, ജീ. ഡി ചാർജ്ജ്, സ്റ്റേഷൻ റൈട്ടർ, സ്റ്റേഷൻ പാറാവ് എന്നീ ചുമതലകളും ട്രാഫിക് പോലീസ് യൂണിറ്റിൽ ഉണ്ടാകും. വലിയ നഗരങ്ങളിലെ ട്രാഫിക് എൻഫോഴസ്മെന്റ് യൂണിറ്റിന്റെ ചുമതല പോലീസ് ഇൻസ്പെക്ടർ റാങ്കിലുള്ള ഉദ്യോഗസ്ഥനായിരിക്കും.മറ്റുള്ള പട്ടണങ്ങളിൽ സാധാരണയായി സബ് ഇൻസ്പെക്ടർമാർ ക്കായിരിക്കും ചുമതല. കേരളത്തിലെ എല്ലാ ജില്ലകളിലും പ്രധാന നഗരങ്ങളിലും ട്രാഫിക് പോലീസ് യൂണിറ്റുകൾ പ്രവർത്തിച്ച് വരുന്നു. പട്ടാളത്തിൽ നിന്നും വിരമിച്ചതിന് ശേഷം കേരള പോലീസിൽ ട്രാഫിക് ചുമതലകൾ മാത്രം ചെയ്യുന്നതിനായി സേവനമനുഷ്ടിച്ച് വരുന്ന ഹോം ഗാർഡ്സിൻ്റെ സേവനം ഏറ്റവും കൂടുതൽ ഉപയോഗിക്കപ്പെടുന്നത് ട്രാഫിക് പോലീസ് സ്റ്റേഷനുകളിലാണ്. സർക്കാറ് ട്രാഫിക് പോലീസ് സ്റ്റേഷനുകളെ ട്രാഫിക് എൻഫോഴ്സ്മെന്റ് യൂണിറ്റ് എന്നായി പുനർനാമകരണം ചെയ്തു.
കേരള സംസ്ഥാനത്തിനകത്ത് റെയിൽവേ പരിസരങ്ങൾ, ട്രെയിനുകൾ, റെയിൽവേ സ്റ്റേഷനുകൾ എന്നിവിടങ്ങളിൽ ക്രമസമാധാനപാലനത്തിന് ഉത്തരവാദികളായ കേരള പോലീസിന്റെ നിയമപാലക യൂണിറ്റുകളാണ് റെയിൽവേ പോലീസ് സ്റ്റേഷനുകൾ. റെയിൽവേയുമായി ബന്ധപ്പെട്ട മോഷണം, കവർച്ച, യാത്രക്കാർക്കും റെയിൽവേ സ്വത്തുക്കൾക്കും എതിരായ മറ്റ് കുറ്റകൃത്യങ്ങൾ എന്നിവ തടയുന്നതിനും അന്വേഷിക്കുന്നതിനും റെയിൽവേ പോലീസ് സ്റ്റേഷനുകൾ ഉത്തരവാദികളാണ്. ഓടുന്ന ട്രെയിനുകൾ ഉൾപ്പെടെയുള്ള റെയിൽവേയിലെയും റെയിൽവേ സ്റ്റേഷനുകളുടെയും ക്രമസമാധാന പരിപാലനം റെയിൽവേ പോലീസ് സ്റ്റേഷൻ്റേ ഉത്തരവാദിത്തം ആണ്. കേരള റെയിൽവേ പോലീസ് യൂണിറ്റ് ൻ്റേ കീഴിലാണ് റെയിൽവേ പോലീസ് സ്റ്റേഷനുകൾ പ്രവർത്തിക്കുന്നത്. സൂപ്രണ്ട് ഓഫ് പോലീസ് ആണ് റെയ്ൽവേ പോലീസിന്റെ മേധാവി.
ഉത്തരവാദപ്പെട്ട കർമ്മമേഖലകൾ, സർക്കാരിന്റെ സാമൂഹ്യനയപരിപാടികൾ, പ്രത്യേക സേവനരംഗങ്ങൾ ഇവയനുസരിച്ചു് വിവിധ സ്വഭാവമുള്ള പോലീസ് സ്റ്റേഷനുകൾ പ്രവർത്തിക്കാം. വ്യത്യസ്‌ത ആവശ്യങ്ങൾ നിറവേറ്റുന്ന നിരവധി തരം പോലീസ് സ്റ്റേഷനുകളുണ്ട്, ഓരോ തരത്തിലുള്ള പോലീസ് സ്റ്റേഷനും ഒരു പ്രത്യേക റോളും ഉത്തരവാദിത്തവും ഉണ്ട്. ഓരോ പോലീസ് സ്റ്റേഷനും പ്രാദേശിക അധികാരപരിധി നിശ്ചയിച്ചിട്ടുണ്ട്, ആ അധികാര പരിധിയിൽപ്പെടുന്ന പ്രദേശങ്ങളിൽ നിയമനിർവഹണവും കുറ്റന്വേഷണവും ക്രമസമാധാന പരിപാലനവും നടത്താൻ ചുമതലപ്പെടുത്തിയിട്ടുണ്ട്.
കാക്കി നിറത്തിലുള്ള പാൻ്റ് സും ഷർട്ടുമാണ് പോലീസുദ്യോഗസ്ഥരുടെ യൂണിഫോം. തൊപ്പിയും, ലൈൻയാഡും,പേരും പദവിയും കാണിക്കുന്ന നാമത്തകിടും യൂണിഫോമിൻ്റെ ഭാഗമായി സേനാംഗങ്ങൾ ധരിക്കുന്നു.
പോലീസ് ഇൻസ്പെക്ടർ പദവിയിലുള്ള ഉദ്യോഗസ്ഥൻ ഷർട്ടിൻ്റെ രണ്ട് തോളുകളിലും മൂന്ന് നക്ഷത്രങ്ങളും , എന്നെഴുതിയ ചിഹ്നവും, നീല നിറത്തോടു കൂടിയ ലൈൻയാഡും , കേരള പോലീസിൻ്റെ മുദ്ര പതിച്ച കാക്കി നിറത്തിലുള്ള തൊപ്പിയും ധരിക്കുന്നു.
കേരളത്തിലെ സാധാരണമായ പോലീസ് സ്റ്റേഷനുകളാണ് പ്രാദേശിക പോലീസ് സ്റ്റേഷനുകൾ അഥവാ ലോക്കല് പോലീസ് സ്റ്റേഷനുകൾ. ലോക്കൽ പോലീസ് സ്റ്റേഷനുകളുടെ അധികാരപരിധിയിൽ ക്രമസമാധാനം നിലനിർത്തുന്നതിനും കുറ്റകൃത്യങ്ങൾ അന്വേഷിക്കുന്നതിനും കുറ്റവാളികളെ അറസ്റ്റ് ചെയ്യുന്നതിനും നിയമങ്ങളും നിയന്ത്രണങ്ങളും നടപ്പിലാക്കുന്നതിനും അവർ ഉത്തരവാദികളാണ്. സംസ്ഥാന സര്ക്കാര് ചുമതലപ്പെടുത്തിയിരിക്കുന്ന പ്രദേശിക അധികാരപരിധിയില് അവർ നിയമ നിർവഹണം നടത്തുന്നു.
നഗരത്തിൽ പ്രത്യേകശ്രദ്ധ ആവശ്യമായ പ്രദേശങ്ങളിലോ ജനസാന്ദ്രതയേറിയ പ്രദേശങ്ങളിലോ നഗരത്തിൻറെ പ്രാന്തപ്രദേശങ്ങളിലോ ആണ് കസബ പോലീസ് സ്റ്റേഷനുകൾ സ്ഥാപിക്കുന്നത്. കേരളത്തിൽ മൂന്ന് കസബ പോലീസ് സ്റ്റേഷനുകളാണുള്ളത്. എറണാകുളം നോർത്ത് പോലീസ് സ്റ്റേഷൻ, കോഴിക്കോട് ബീച്ച് പോലീസ് സ്റ്റേഷൻ, പാലക്കാട് പുതുശ്ശേരി പോലീസ് സ്റ്റേഷൻ എന്നിവയാണ് കേരളത്തിലെ കസബ പോലീസ് സ്റ്റേഷനുകൾ. കസബ പൊലീസ് സ്റ്റേഷനുകൾ സാധാരണ ലോക്കൽ പോലീസ് സ്റ്റേഷനുകൾ തന്നെയാണ്.
സബ്ബ് ഇൻസ്പെക്ടർ പദവിയിലുള്ള ഉദ്യോഗസ്ഥർ ഷർട്ടിൻ്റെ രണ്ട് തോളുകളിലും രണ്ട് നക്ഷത്രങ്ങളും, എന്നെഴുതിയ ചിഹ്നവും, നീല നിറത്തോടു കൂടിയ ലൈൻയാഡും , കേരള പോലീസിൻ്റെ മുദ്ര പതിച്ച കാക്കി നിറത്തിലുള്ള തൊപ്പിയും ധരിക്കുന്നു. സ്റ്റേഷൻ ഹൌസ് ഓഫീസറുടെ ചുമതല വഹിക്കുന്ന ഉദ്യോഗസ്ഥൻ, ഷർട്ടിൻ്റെ കൈയ്യുടെ മുകൾ ഭാഗത്ത് നീലനിറത്തോടു കൂടിയ ഒരു ബാഡ്ജ് അധികമായി ധരിക്കുന്നു.
ഉയർന്ന സാങ്കേതിക വൈദഗ്ധ്യവും സൈബർ ഫോറൻസിക് വൈദഗ്ധ്യവും ആവശ്യമുള്ള ഗൗരവമേറിയതും സങ്കീർണ്ണവുമായ സൈബർ കുറ്റകൃത്യങ്ങൾ അന്വേഷിക്കുക എന്ന ലക്ഷ്യത്തോടെയാണ് കേരളത്തിൽ സൈബർ ക്രൈം പോലീസ് സ്റ്റേഷനുകൾ പ്രവർത്തനം ആരംഭിച്ചത്. ആദ്യത്തെ സൈബർ ക്രൈം പോലീസ് സ്റ്റേഷൻ നിലവിൽ വന്നത് 01.07.2009 ആണ്. കേരളത്തിലെ എല്ലാ പോലീസ് ജില്ലകളിലും സൈബർ ക്രൈം പോലീസ് സ്റ്റേഷനുകൾ പ്രവർത്തിക്കുന്ന്ണ്ട്.
സ്ത്രീകൾക്കെതിരെയുള്ള കുറ്റകൃത്യങ്ങൾ അന്വേഷിക്കുകയും, തടയുകയും ചെയ്യലാണ് വനിതാ പോലീസ് സ്റ്റേഷന്റെ മുഘ്യ ചുമതല. കേരളത്തിലെ എല്ലാ ജില്ലകളിലും വനിതാ പോലീസ് സ്റ്റേഷനുകൾ ഉണ്ട്. വനിതാ പോലീസ് സ്റ്റേഷനുകളിൽ മുഴുവനും വനിതാ പോലീസുകാരാണ്. ലോക്കൽ പോലീസ് സ്റ്റേഷനിലെ പോലെ എല്ലാ റെക്കോർഡുകളും ഇവിടെയുമുണ്ട്.